ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ጾታዊ ዓመጽ፡ 'ንዓሰርተ ዓመት ብሰበይተይ ተዓሚጸ' 22 ጉንቦት 2020 ምንጪ ስእሊ, Getty Images ዝበዝሐ ጸብጻባት ዘቤታዊ ዓመጽ ካብ ደቂ-ኣንስትዮ እዩ ዝመጽእ። ብመሰረት ውድብ ሕቡራት ሃገራት፡ ሰለስተ ርብዒ ደቂ-ኣንስትዮ ኣብ ዕድመ ህይወተን ኣካለውን ጾታውን ዓመጽ ከምዝበጽሐን ይሕብር። እቲ ልሙድ ዘይኮነ ጸብጻብ ይኹን ሓበሬታ ዘይርከቦ ግን ኣብ ልዕሊ ደቂ-ተባዕትዮ ዝወርድ ኣካላውን ጾታውን ዓመጽ እዩ። ኣብ ብዙሓት ባህልታት፡ ኣንጻር ደቂ-ተባዕትዮ ዝቐንዐ ዘቤታዊ መጥቃዕቲ ዳርጋ ነውሪ እዩ። እንተኣጋጢሙ ግን፡ እቶም ግዳያት ንሓደ ከይነገሩ በይኖም ይሳቐዩ። እዚ ዛንታ'ዚ ናይ ሓደ ዩኩረናዊ መንእሰይ እዩ። ንሱ ብዛዕባ ዝወረዶ ኣካለውን ስነ-ኣእምሮኣውን ከምኡ'ውን ጾታዊ ዓመጽ ንቢቢሲ ኣካፊሉ ኣሎ። መሓዙተይ ብዙሕ ዝጠርጠርዎ ነገር ኣይነበሮም። ብደገ ክትርኢ እንከለኻ ኩሉ ጽቡቕ እዩ ነይሩ። ፍሽኽታ ዝመልኦ ገጽ፤ መሓዙት፤ ገንዘብ፤ ፍሰሃ፤ ከምኡ'ውን ርእሰ-ተኣማንነት ነይሩ። ብሓንሳብ ንዳርጋ ዓለም ምሉእ ተዛዊርናዮ ኢና። ኣብ ጕዕዞ እንከለና ዝፈርሖ ነገር ኣይነበረንን። ኣብ ቅድሚ ሰባት ክትጎድኣኒ ኣይትኽእልን እያ። እቲ ዝፈርሖን ዝሃድመሉን ዝነበርኩ ግን ምስኣ በይነይ ክኸውን እንከለኹ እዩ። እታ በዓልቲ በተይ ዝነበረት ንዓሰርተ ዓመት ተጋሲሳትኒ እያ። ኢራ፡ ናይ መጀመርታ ኣፍቃሪተይ እያ ነይራ። ኣብ ዕድመ ዕስራታት እንከለና እና ተላሊና። ንሳ ድማ እያ ንደገ ሒዛትኒ ትወጽእ ዝነበረት። ስድራይ ነዚ ምስ ረኣዩ፡ ነቲ ምሕዝነት ከቋርጾ ነጊሮምኒ። ምኽንያቱ፡ እኹል ገንዘብ ስለዘይነበረንን ከምኡ'ውን ንስድራይ ዝገብሮ ሓገዝ ስለዝጎደለን። ብመሰረቱ፡ ናይ ብሓቂ፡ ዘፍርሕ ዝምድና እዩ ነይሩ። ኣርባዕተ ጥርጡራት ጾታዊ ዓመጽ ብፖሊስ ተቐቲሎም ኣብ ውሽጢ ነፋሪት ጾታዊ ዓመጽ ዝፈፀመ ህንዳዊ ነብሰ-ምትሓት ወላደተይ፡ ብኣይ ብዙሕ እያ እትሓፍር ነይራ። ኣነ፡ ናይ ብሓቂ ትሑት ነፍሰ-ምትእምማንን ጭንቀትን ነይሩኒ። ንመጀመርታ ምስ ኢራ እየ ጾታዊ ርከብ ገይረ። እንተኾነ ግን፡ እቲ ጾታዊ ርክብ ካብ ንቡር ወጻኢ ኢዩ ነይሩ። ቃንዛን ቑጠዓን ዝመልኦ እዩ ነይሩ። እቲ ጾታዊ ርክብ ከባቢ ሓሙሽተ ሰዓት ወሲዱልና። ድሕሪኡ ዝነበረ ቃንዛ ክገልጾ ኣይክእልን እየ። ዘሰቅቕ እዩ። ንሳ፡ ኣብ ነፍስ-ወከፍ እንገብሮ ጾታዊ ርክብ ዘርኢ ወዲ-ተባዕታይ ክፈስስ ክትርኢ ህርፋን ነይሩዋ። ክሳዕ እቲ ዘርኢ ካብ ኣካላተይ ዝወጽእ ድማ ከም ሕሱም እየ ዝፍሕፋሕ ነይረ። ጾታዊ ርክብ ባህ ዘብል ክኸውን እዩ ዝግበኦ። ንዓይ ግን፡ ብፍጹም ዘሕጕስ ኣይነበረን። ዝኾነ ስምዒት ኣይነበረንን፡ ከምኡ ከኣ ይመስለኒ ነይሩ። ድሓር ግን፡ እምቢ ክብላ ጀሚረ። ብድሕሪ እዚ ድማ ናብ ጾታዊ ዓመጽ ተሰጋጊሩ። ኣብ መፈንጠራ ኣትየ ብተደጋጋሚ ብስራሕ እገይሽ ስለ ዝነበርኩ፡ ንኢራ ምሳይ ክትገይሽ ሓቲተያ። እቲ ዘገርም ሓደ እዋን ክምርዓወኪ'ዶ ኢለ ሓቲተያ፤ ንሳ ግን ኣቢያትኒ። ብኸምዚ ድማ እዩ እቲ ሽግር ተጀሚሩ። ኣነ፡ ንነዊሕ ሰዓታት እሰርሕ ስለዝነበርኩ፡ ንገዛ ደኺመ እየ ዝኣቱ። ቀልጢፈ ንከዕርፍ ድማ ቀልጢፈ ናብ ዓራተይ እኸይድ። ንሳ ግን፡ ስጋዊ-ርክብ ክትሓት ትጅምር። ሓደ ግዜ፤ ክልተ ግዜ ሕራይ እብላ፡ ንሳ ግን፡ ግድን ክትህበኒ ኣለካ፡ ምሉእ መዓልቲ ተጸቢየካ ትብለኒ። "ኖ፡ ኣይክእልን'የ ደኺመ ስለዘለኹ ከዕርፍ እብላ" ብድሕርዚ ክትሃርመኒ ጀሚራ። ኣማራጺ ስለዘይነበረኒ ድማ ሕራይ እብል። ቆርበተይ ክሳዕ ደም ዝወጽእ ብጽፍራ ገይራ ትፍሕጥረኒን ተጉስጠንን ነይራ። ብዘይካ ገጸይ ዳርጋ ኩሉ ነብሰይ ሓናጢጣ ወዲኣቶ እያ።። ኣብ ቅድሚኣ፡ ነብሰይ ከምዚ ንእሽቶይ፡ ድኹም ክሃድም ዘይክእል ገይረ ወሲደያ። ካባይ ዝደለየቶ ትርከብ ነይራ። መብዛሕቱ ግዜ ናብቲ ዝድቅሰሉ ዝነበርኩ ሆተል ቀልጢፈ ኣይምለስን ነይረ። ኣብቲ ሱፕረማርከታት ኮለል እብል። ድሕሪኡ ኣብቲ ከተማ እዛወር። ኣብቲ እዋን ቁሪ ብምንባሩ ድማ፡ ሓያል ቁሪ ወሲደ። ምስ ግዜ ድማ ናይ ሽንቲ ጸገም፡ ነድሪ ፕሮስተይት ከምኡ'ውን ሕማም ረስኒ ሒዙኒ። እዚ ግን ንሰበይተይ ኢራ ካብቲ ዝደለየቶ ጠጠው ከብላ ኣይከኣለን። ቀዳመ-ሰንበት ክኸውን እንከሎ ድማ፡ ብዝያዳ ኣሰቃቒ ነይሩ። ስለምንታይ፡ ነቲ ቅድሚ 67 ዓመት ዝበጽሐኒ ጾታዊ ዓመጽ ሎሚ ተዛሪበዮ?
